Document ID: 31991D0584

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Οκτωβρίου 1991 για την ακύρωση της απόφασης 90/513/ΕΟΚ σχετικά με ορισμένα μέτρα προστασίας από την κλασσική πανώλη των χοίρων στην Ομοσπονδιακή Δημοκρατία της Γερμανίας (91/584/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζωντανών ζώων και προϊόντων με προοπτική την ολοκλήρωση της εσωτερικής αγοράς (1), όπως τροποποιήθηκε από την οδηγία 91/174/ΕΟΚ (2), και ιδίως το άρθρο 10,
την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την ολοκλήρωση της εσωτερικής αγοράς (3), όπως τροποποιήθηκε από την οδηγία 90/675/ΕΟΚ (4), και ιδίως το άρθρο 9,
Εκτιμώντας:
ότι ένας ορισμένος αριθμός κρουσμάτων κλασσικής πανώλης των χοίρων διαπιστώθηκε σε ένα ορισμένο μέρος της Γερμανίας-
ότι, ως αποτέλεσμα της επιζωοτίας της κλασσικής πανώλης των χοίρων, η Επιτροπή εξέδωσε την απόφαση 90/513/ΕΟΚ της 16ης Οκτωβρίου 1990 σχετικά με ορισμένα προστατευτικά μέτρα από την κλασσική πανώλη των χοίρων στην Ομοσπονδιακή Δημοκρατία της Γερμανίας (5)-
ότι η επιζωοτία έχει τεθεί υπό έλεγχο στην περιοχή η οποία περιγράφεται στην απόφαση 90/513/ΕΟΚ- ότι είναι αναγκαίο να ακυρωθεί η ως άνω απόφαση-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δυνάμει της παρούσας απόφασης, η απόφαση 90/513/ΕΟΚ ακυρώνεται.
Άρθρο 2
Τα κράτη μέλη πρέπει να τροποποιήσουν τα μέτρα τα οποία εφαρμόζουν όσον αφορά το εμπόριο ούτως ώστε τα μέτρα αυτά να καταστούν σύμμορφα με την παρούσα απόφαση. Πρέπει αμέσως να πληροφορήσουν ως προς τα ως άνω την Επιτροπή.
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 31 Οκτωβρίου 1991.

Labels: 3
0
18
6